als_Latn dik_Latn sag_Latn
PËRPARA INCIDENTIT (masa parandaluese)
- Informohuni rreth antraksit.
- Jini të kujdesshëm dhe mësoni si të dalloni korrespodencën e dyshimtë.
- Mos e hapni korrespodencën e dyshimtë.
Lista e kritereve për një vlerësim fillestar të një sendi (zarf apo pako) si të dyshimtë
Zarfi ose pakoja konsiderohet e dyshimtë nëse përmbush kriteret sipas listës së mëposhtme:
- Dërgues i panjohur ose i papritur nga një vend i papritur.
- Shteti i prejardhjes së objektit.
- Mosekzistencë e dërguesit, ose të dhëna të paqarta të korrespodencës (p.sh. adresa e dërguesit e pakonfirmuar etj.).
- Adresa e marrësit gabim.
- Shënuar si “Personale” ose “Konfidenciale” pa përcaktuar dërguesin.
- Mungesë pullash ose vule postare.
- Mungesë vule të postës.
- Vula e postës nuk përputhet me adresën e dërguesit.
- Përdorimi i një numri të madh pullash ose ndonjë materiali tjetër si shirit ngjitës, spango, lidhëse.
- Ndjesi materiali kokrrizor/pluhuri gjatë kur preket.
- Lëshon erë.
- Njolla yndyre ose zarfi i njomët.
- Pesha nuk përkon me madhësinë ose ka formë të pazakontë.
- Vendi, rëndësia shoqërore, pozicioni shoqëror-ekonomik i marrësit.
Theksojmë se nëse në bazë të kritereve të lartpërmendura, objekti konsiderohet i dyshimtë, është shumë e rëndësishme të mos e hapni në asnjë rast dhe ta lini në vendin ku e gjetët.
Bëni kujdes i veçantë në vendin e punës dhe për sa i përket kriterit të fundit.
VEPRIME GJATË KOHËS KUR NDODH INCIDENTI
Objekt i dyshimtë i mbyllur
- Ruani gjakftohtësinë. Mos bini pre e panikut.
- Mos e hapni dhe mos e tundni zarfin ose pakon.
- Mos prekni fytyrën.
- Vendoseni në qese plastmase, ose nëse nuk keni, mbulojeni me një rrobë, me një letër ose me një objekt tjetër.
- Mbyllni dritaret dhe kondicionerin.
- Evakuoni vendin ku u gjet objekti i dyshimtë.
- Mbyllni derën dhe ndaloni hyrjen në këtë zonë.
- Lani mirë duart me sapun dhe me ujë.
- Lajmëroni një nga autoritetet përgjegjëse, Policinë Greke (ELAS) 100, Qendrën Greke të Kontrollit për Sëmundjet Infektive (KEELPNO) 210-52120000, Shërbimin Zjarrfikës 199, Sekretarinë e Përgjithshme të Mbrojtjes Civile 210 3359900, në qoftë se jeni në shtëpinë ose dikë nga eprorët në qoftë se jeni në vendin e punës.
- Jepuni autoriteteve çdo informacion që mund t’ju kërkojnë, me qëllim që t'i ndihmoni të vlerësojnë gjendjen.
- Prisni mbërritjen e KEELPNO-s dhe të ELAS-it ose komunikimin e mëtejshëm të njërit prej shërbimeve të lartpërmendura.
- Ndërkohë që prisni autoritetet kompetente, regjistroni të gjithë personat që ndodhen në vendin ku u gjet objekti i dyshimtë, ose që kanë rënë në kontakt me të më parë dhe sigurohuni që të mos largohen.
- Jepuani listën e lartpërmendur personelit të ELAS-it ose të KEELPNO-s.
- Ndiqni udhëzimet që do t’ju jepen.
Objekt i dyshimtë i hapur dhe del pluhur
- Ruani gjakftohtësinë. Mos bini pre e panikut.
- Mos u përpiqni të pastroni pluhurin.
- Mos e lëvizni zarfin apo pakon.
- Mbulojeni zarfin ose pakon me një letër ose një rrobë, ose me diçka tjetër, me lëvizje të kujdesshme duke evituar krijimin e rrymave të forta të ajrit.
- Fikni kondicionerin e vendit dhe të të gjithë ndërtesës, në qoftë se ka.
- Mbyllni dritaret dhe dyert me kujdes, për të evituar krijimin e rrymave të forta të ajrit.
- Evakuoni vendin ku u gjet objekti i dyshimtë.
- Ndaloni hyrjen në vend.
- Lani mirë duart me sapun dhe me ujë.
- Lajmëroni një nga autoritetet përgjegjëse, Policinë Greke (ELAS) 100, Qendrën Greke të Kontrollit për Sëmundjet Infektive (KEELPNO) 210-52120000, Shërbimin Zjarrfikës 199, Sekretarinë e Përgjithshme të Mbrojtjes Civile 210 3359900, në qoftë se jeni në shtëpinë ose dikë nga eprorët në qoftë se jeni në vendin e punës.
- Jepuni autoriteteve çdo informacion që mund t’ju kërkojnë, me qëllim që t'i ndihmoni të vlerësojnë gjendjen.
- Prisni mbërritjen e KEELPNO-s, të ELAS-it, Shërbimit Zjarrfikës ose komunikimin e mëtejshëm të njërit prej shërbimeve të lartpërmendura.
- Ndërkohë që prisni autoritetet kompetente, regjistroni të gjithë personat që ndodhen në vendin ku u gjet objekti i dyshimtë, ose që kanë rënë në kontakt me të më parë dhe sigurohuni që të mos largohen.
- Hiqni të gjitha rrobat e kontaminuara, futini në qese plastmase dhe mbylleni mirë qesen.
- Lani gjithë trupin me sapun dhe me ujë.
- Jepuani listën e lartpërmendur personelit të ELAS-it ose të KEELPNO-s.
- Ndiqni udhëzimet që do t’ju jepen nga mjekët dhe nga autoritetet kompetente.
VEPRIME PAS INCIDENTIT
- Në qoftë se mjekët vendosin për mbrojtje kimike, d.m.th. t’ju japin antibiotikë, ndiqni pa devijime udhëzimet e tyre.
- Informojini për çdo gjë të çuditshme që shikoni në lidhje me shëndetin tuaj.
- Ndiqni njoftimet zyrtare të autoriteteve kompetente.
Autoritete kompetente
- ELAS - Policia Greke
- KEELPNO - Qendra e Kontrollit për Sëmundje Infektive
- Shërbimi Zjarrfikës
- GSCP - Sekretaria e Përgjithshme e Mbrojtjes Civile
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn dan_Latn als_Latn als_Latn als_Latn als_Latn